CELEX: 32022R0057
Language: et
Date: 2022-01-14 00:00:00
Title: Komisjoni rakendusmäärus (EL) 2022/57, 14. jaanuar 2022, millega muudetakse rakendusmäärust (EL) 2019/1379, millega pärast aegumise läbivaatamist vastavalt määruse (EL) 2016/1036 artikli 11 lõikele 2 kehtestatakse Hiina Rahvavabariigist pärit jalgrataste impordi suhtes lõplik dumpinguvastane tollimaks, mis laieneb Indoneesiast, Malaisiast, Sri Lankalt, Tuneesiast, Kambodžast, Pakistanist ja Filipiinidelt lähetatud jalgrataste impordile, olenemata sellest, kas need riigid on deklareeritud päritolumaana või mitte

17.1.2022   
               
               
                  ET
               
               
                  Euroopa Liidu Teataja
               
               
                  L 10/15
               
            
         KOMISJONI RAKENDUSMÄÄRUS (EL) 2022/57,
         14. jaanuar 2022,
         millega muudetakse rakendusmäärust (EL) 2019/1379, millega pärast aegumise läbivaatamist vastavalt määruse (EL) 2016/1036 artikli 11 lõikele 2 kehtestatakse Hiina Rahvavabariigist pärit jalgrataste impordi suhtes lõplik dumpinguvastane tollimaks, mis laieneb Indoneesiast, Malaisiast, Sri Lankalt, Tuneesiast, Kambodžast, Pakistanist ja Filipiinidelt lähetatud jalgrataste impordile, olenemata sellest, kas need riigid on deklareeritud päritolumaana või mitte
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artikli 14 lõiget 1,
         ning arvestades järgmist:
         
                     (1)
                  
                  
                     Hiina Rahvavabariigist pärit jalgrataste impordi suhtes kohaldatakse lõplikku dumpinguvastast tollimaksu, mis on kehtestatud komisjoni rakendusmäärusega (EL) 2019/1379 (2).
                  
               
                     (2)
                  
                  
                     Äriühing Oyama Bicycles (Taicang) Co., Ltd (edaspidi „Oyama“), mille TARICi (3) lisakood on B773 ja mille suhtes kohaldatakse individuaalset dumpinguvastast tollimaksumäära 0 %, teatas komisjonile, et tulenevalt äritegevuse arendamise vajadusest muutis ta oma nime, mis on nüüd Oyama Technology (Jiangsu) Co., Ltd, ja lisas äritegevusse täiendava valdkonna „mootorite ja nende kontrollisüsteemide uurimine ja arendamine“. Pärast nimemuutust (4) palus kõnealune äriühing 23. novembril 2020 komisjonilt kinnitust, et nimemuutus ei mõjuta tema õigust individuaalsele dumpinguvastasele tollimaksule, mida tema suhtes kohaldati eelmise nime all.
                  
               
                     (3)
                  
                  
                     Komisjon vaatas toimikus oleva teabe läbi ja jõudis järeldusele, et nimemuutus on asjaomases ametiasutuses (Taicang City Market Supervision & Administration Bureau) 3. novembril 2020 nõuetekohaselt registreeritud ning uusi suhteid teiste kontsernidega, mida komisjon ei ole uurinud, pole selle tagajärjel loodud. Seega ei mõjuta nimemuutus rakendusmääruse (EL) 2019/1379 järeldusi ega eelkõige äriühingu suhtes kohaldatava dumpinguvastase tollimaksu määra.
                  
               
                     (4)
                  
                  
                     Võttes arvesse eelmises põhjenduses esitatud kaalutlusi, pidas komisjon asjakohaseks muuta rakendusmäärust (EL) 2019/1379, et võtta arvesse selle äriühingu muutunud nime, kellele oli varem määratud TARICi lisakood B773 ning asjaolu, et nimemuutus peaks jõustuma alates registreerimise kuupäevast ehk 3. novembrist 2020.
                  
               
                     (5)
                  
                  
                     Käesoleva määrusega ettenähtud meetmed on kooskõlas määruse (EL) 2016/1036 artikli 15 lõike 1 alusel loodud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Rakendusmääruse (EL) 2019/1379 artikli 1 lõiget 2 muudetakse järgmiselt:
               
                           „Oyama Bicycles (Taicang) Co. Ltd.“
                        
                        
                           B773
                        
                     asendatakse järgmisega:
               
                           „Oyama Technology (Jiangsu) Co., Ltd“
                        
                        
                           B773
                        
                     
            
               2.   TARICi lisakoodi B773, mis oli varem määratud äriühingule Oyama Bicycles (Taicang) Co. Ltd., kohaldatakse alates 3. novembrist 2020 äriühingu Oyama Technology (Jiangsu) Co., Ltd suhtes.
            
            
               3.   Äriühingu Oyama Technology (Jiangsu) Co., Ltd toodete impordilt tasutud lõplik tollimaks, mis ületab rakendusmääruse (EL) 2019/1379 artikli 1 lõikega 2 äriühingu Oyama Bicycles (Taicang) Co. Ltd. suhtes kehtestatud dumpinguvastast tollimaksu, makstakse tagasi või seda vähendatakse vastavalt kohaldatavatele tollialastele õigusaktidele.
            
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. jaanuar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 176, 30.6.2016, lk 21.
         
            (2)  Komisjoni 28. august 2019. aasta rakendusmäärus (EL) 2019/1379, millega pärast aegumise läbivaatamist vastavalt määruse (EL) 2016/1036 artikli 11 lõikele 2 kehtestatakse Hiina Rahvavabariigist pärit jalgrataste impordi suhtes lõplik dumpinguvastane tollimaks, mis laieneb Indoneesiast, Malaisiast, Sri Lankalt, Tuneesiast, Kambodžast, Pakistanist ja Filipiinidelt lähetatud jalgrataste impordile, olenemata sellest, kas need riigid on deklareeritud päritolumaana või mitte (ELT L 225, 29.8.2019, lk 1).
         
            (3)  Euroopa Liidu integreeritud tariifistik.
         
            (4)  Amendment Registration Approval Notice (nimemuutuse registreerimise kinnitus), Taicang City Market Supervision & Administration Bureau, Foreign Investment Company Change Registration No 11030002, 3. november 2020.